CELEX: 62011TN0156
Language: da
Date: 2011-03-15 00:00:00
Title: Sag T-156/11: Sag anlagt den 15. marts 2011 — Since Hardware (Guangzhou) mod Rådet

16.4.2011   
            
            
               DA
            
            
               Den Europæiske Unions Tidende
            
            
               C 120/18
            
         Sag anlagt den 15. marts 2011 — Since Hardware (Guangzhou) mod Rådet
   (Sag T-156/11)
   2011/C 120/40
   Processprog: fransk
   
      Parter
   
   
      Sagsøger: Since Hardware (Guangzhou) Co., Ltd (Guangzhou, Folkerepublikken Kina) (ved advokaterne V. Akritidis og Y. Melin)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 1243/2010 af 20. december 2010 om indførelse af en endelig antidumpingtold på importen af strygebrætter med oprindelse i Folkerepublikken Kina produceret af Since Hardware (Guangzhou) Co. Ltd (1), annulleres.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har fremført tre anbringender til støtte for søgsmålet:
   
               1)
            
            
               Det første anbringende vedrører den omstændighed, at en oprindelig undersøgelse indledt i henhold til grundforordningens artikel 5 (2) ikke kan være rettet mod et enkelt selskab, men skal rettes mod et eller flere lande og samtlige producenter, der befinder sig der. I den henseende gør sagsøgeren følgende gældende:
               
                           —
                        
                        
                           Den anfægtede forordning er i strid med grundforordningens artikel 5 og herunder særligt dennes stk. 9, sammenholdt med denne forordnings artikel 17 og fortolket i overensstemmelse med WTO-retten, idet denne artikel ikke giver mulighed for at indlede en ny antidumpingprocedure mod ét enkelt selskab.
                        
                     
                           —
                        
                        
                           Den anfægtede forordning krænker grundforordningens artikel 9, stk. 4-6, fortolket i overensstemmelse med WTO-retten, idet denne artikel ikke giver mulighed for at pålægge ét enkelt selskab antidumpingtold, men fordrer at tolden pålægges samtlige selskaber, der befinder sig i et eller flere lande.
                        
                     
                           —
                        
                        
                           Den anfægtede forordning krænker grundforordningens artikel 9, stk. 3, i henhold til hvilken en toldsats på nul for et selskab, der er omfattet af en antidumpingprocedure, kun kan genoptages i forbindelse med en genoptagelse af en undersøgelse i henhold til forordningens artikel 11, stk. 3. Subsidiært gør sagsøgeren gældende, at Kommissionen de facto har genoptaget en undersøgelse af sagsøgerens toldsats på nul under tilsidesættelse af grundforordningens artikel 9, stk. 3, fortolket i overensstemmelse med en rapport fra WTO’s appelinstans.
                        
                     
         
               2)
            
            
               Det andet anbringende vedrører en tilsidesættelse af grundforordningens artikel 3, og særlig dennes stk. 2, 3 og 5, idet antidumpingtold er blevet pålagt, uden at det er blevet fastslået, at den pågældende erhvervsgren i Unionen har lidt skade i løbet af undersøgelsesperioden.
            
         
               3)
            
            
               Det tredje anbringende vedrører en tilsidesættelse af EU-retten, idet der er truffet afgørelse om ikke at tildele sagsøgeren status som virksomhed, der opererer under markedsøkonomiske vilkår. Sagsøgeren gør i den henseende følgende gældende:
               
                           —
                        
                        
                           Afgørelsen om ikke at tildele sagsøgeren status som virksomhed, der opererer under markedsøkonomiske vilkår, er blevet truffet som følge af, at Europa-Kommissionen kender virkningen af et sådant afslag på sagsøgerens antidumpingmargen, hvilket strider mod grundforordningens artikel 2, stk. 7, litra c), sidste afsnit, som fortolket i Rettens praksis.
                        
                     
                           —
                        
                        
                           De bevismæssige krav, som Kommissionen har stillet til sagsøgeren, for at denne skulle bevise, at den opererer under markedsøkonomiske vilkår, er uforholdsmæssige og tilsidesætter EU-rettens almindelige principper, herunder særligt princippet om god forvaltningsskik.
                        
                     
         
      (1)  EUT L 338, s. 22.
   
      (2)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).